মজা করে বলা যেতেই পারে, ‘ইস্ট অর ওয়েস্ট, গবালিয়া ইজ দ্য বেস্ট’! আগামী ১২ ফেব্রুয়ারি থেকে আসছে নতুন ধারাবাহিক এবং তার আগে শেষ টেলিকাস্ট ‘স্ত্রী’ ধারাবাহিকের। নিরু ও পৃথ্বীজিতের পাশাপাশি শেষ হবে ‘গবালিয়া’-র পথ চলা। প্রায় এক বছরেরও বেশি সময় ধরে এই জুটি মন জয় করে রেখেছিল দর্শকের। এই মিষ্টি জুটিকে মিস করার বহু কারণই রয়েছে কিন্তু পাঁচটি কারণের কথা উল্লেখ করতেই হয়— 

ছবি: প্রিয়া মণ্ডলের ফেসবুক পেজ থেকে
১. প্রথমত গবাময় ও আলিয়া-র জুটিটাই একটি অস্বাভাবিক জুটি। সম্পূর্ণ দুই মেরুর দুই মানুষ এবং সেটাই ছিল ইউএসপি। 
২. স্বামীকে সব সময় বন্দুকের নলের ডগায় রাখার মধ্যেও যে কতটা প্রেম থাকতে পারে, তার একটি অসাধারণ উদাহরণ গবালিয়া। সবচেয়ে বড় কথা অতটা মেলোড্রামাটিক না হলেও জাঁদরেল বউ ও ভয়ে ভয়ে দিন কাটানো বরের এমন দাম্পত্য কিন্তু ঘরে ঘরে দেখা যায়।  
৩. গবা আদতে রবি ঠাকুরের প্রেমিক, বংলার সাহিত্য-সংস্কৃতিতে সম্পৃক্ত। আজকের জেনারেশন ওয়াইয়ের মধ্যে সে পড়ে না। কিন্তু এই ধরনের মানুষ বিরল হলেও এখনও রয়েছেন সমাজে। যাঁরা সৎ, নিষ্ঠাবান এবং আদর্শকে আঁকড়ে থাকেন যে কোনও মূল্যে। তাই আলিয়াকেও শেষমেশ প্রেমে পড়তে হয় তার। আসলে গবালিয়া হল এই প্রজন্মেরই দু’ধরনের সংস্কৃতির সেতুবন্ধন। 

ছবি: প্রিয়া মণ্ডলের ফেসবুক পেজ থেকে
৪. এই জুটির কাস্টিং তুলনাহীন। আলিয়ার চরিত্রে প্রিয়া মণ্ডল এবং গবাময়ের চরিত্রে চন্দ্রনীভ মুখোপাধ্যায় ছাড়া অন্য কাউকে জাস্ট ভাবা যায় না। 
৫. গবালিয়ার দৃশ্যগুলির চিত্রনাট্য-সংলাপ তো অসাধারণ বটেই, কিন্তু দুই তারকার অসাধারণ অভিনয়ক্ষমতা না থাকলে ‘গবালিয়া’ এত জীবন্ত, এত মনের কাছাকাছি হয়ে উঠত না।